**Татар гомуми белем бирү оешмаларында укучылар өчен татар әдәбиятыннан олимпиада сорауларына җавап**

**(муниципаль туры, 2015-2016 уку елы) 11 нче сыйныф**

**Башкару вакыты – 1 сәгать 30 минут (90 минут)**

**Гомуми балл - 100**

1. **Әдәбият теориясенә караган биремнәр. (35 балл)**

1. Сугыш чоры татар әдәбиятында урын алган жанрларны санагыз. Шулар арасыннан берсенә хас үзенчәлекләрне билгеләгез, үз җавабыгызны бер мисал нигезендә дәлилләп барыгыз. **(15 балл)**

**(Хикәя, повесть, нәсер, лирик шигырь, баллада, поэма, драма)**

2. Матур әдәбият төшенчәсен сез ничек аңлыйсыз? Аңа нинди үзенчәлекләр хас? **(15 балл)**

(**Кеше, аның рухи дөньясы, эш-гамәле, табигать, җәмгыять, кешеләр белән үзара мөнәсәбәтен чагылдырган әсәрләр җыелмасы. Ул халыкны тәрбияли, җәмгыятьне үзгәртү юлларын әдәби әсәрләр аша тәкъдим итә һ.б.)**

3. 1930 нчы елларда формалашкан һәм киң әдәби әйләнешкә кереп киткән иҗат агымының атамасын билгеләп языгыз. **(5 балл) (социалистик реализм)**

1. **Әдәби чорга һәм иҗатка караган биремнәр. (50 балл)**

1. 1930 нчы еллар татар әдәбиятында заман герое кем ул? Аңа нинди сыйфатлар хас? Фикерләрегезне мисаллар белән дәлилләп языгыз. **(15 балл)**

**(Яңа җәмгыять төзергә омтылучы, кулакларны яратмыйча, активист булырга тырышучы, коммунизм, социализмга баручы һ.б.)**

2. Беренче баганада күрсәтелгән әдәби жанрларны икенче баганадагы шул жанрга мөнәсәбәтле әсәрләр белән тәңгәлләштерегез. **(5 балл)**

|  |  |
| --- | --- |
| Поэма | Ф.Кәрим “Кыңгыраулы яшел гармун” |
| Лирик шигырь | М.Җәлил “Җырларым” |
| Баллада | Ф.Кәрим “Тимер һәм тимерче” |

3. М.Җәлил иҗатында күтәрелгән идеяләрне ачыклап языгыз, һәр проблеманы 1-2 мисал нигезендә дәлилләп барыгыз. **(10 балл)**

**(яңа җәмгыятьнең кешене бәхетле итүе, сугышка өндәү, сугыш авырлыгыннан гаилә бәхетен, сөйгән ярны, баланы уйлап юану, сугышта җиңеп үлүнең кешене үлемсез итүе, тоткынлыктан, котылуның бердәнбер чарасы үлем булуы, туган илен яратуы һ.б.)**

4. М.Җәлилнең һәм Ф.Кәримнең сугыш чоры иҗатында урын алган лирик героена чагыштырма бәя бирегез. **(15 балл)**

5. Г.Бәшировның “Намус” повестенда кайсы иҗат юнәлешенә хас алым, принципларның өстенлек алуын ачыклагыз һәм атамасын языгыз. **(5 балл) (социалистик реализм)**

1. **Иҗади эш. (15 балл)**
2. Агачта өзелеп төшми калган соңгы миләш тәлгәшен детальләп һәм аллегорик сурәтлә.