**Татар гомуми белем бирү оешмаларында укучылар өчен татар әдәбиятыннан олимпиада сорауларына җавап**

**(муниципаль туры, 2015-2016 уку елы) 7 нче сыйныф**

**Башкару вакыты – 1 сәгать 20 минут (80 минут)**

**Гомуми балл - 100**

1. **Әдәбият теориясенә караган биремнәр (35 балл).**

1. Халык авыз иҗаты жанрларын санагыз. Шулар арасыннан үзегез теләгән берсенә хас үзенчәлекләрне билгеләгез, үз җавабыгызны бер мисал нигезендә дәлилләп барыгыз. **(20 балл)**

**(Мәкаль, әйтем, табышмак, легенда, риваять, бәет, дастан, әкият, мәзәк, җыр һ.б.)**

2. Мәкаль һәм әйтемнәргә 5әр мисал китерегез. Җавабыгызда мәкальләрне һәм әйтемнәрне аерым төркемнәргә аерып языгыз. **(10 балл)**

3. Беренче баганада күрсәтелгән теоретик төшенчәләрне икенче баганадагы аларга туры килгән өзекләр белән тәңгәлләштерегез**. (5 балл)**

|  |  |
| --- | --- |
| Риторик эндәш | Хуш, яшьтәш, бәхил бул, ахирәттә күрешергә насыйп итсен (Ә.Еники) |
| Портрет | Өстенә биле бөрелеп тегелгән киң чуар күлмәк кигән, башына зур яшел яулык ябынган, япь-яшь битенә калын-калын сызыклар сызган – янәсе карт хатын булган (М.Әмир) |
| Сынландыру | Таңны көн, / Көнне / Гасырлар куа (Һ.Такташ) |

1. **Әдәби әсәргә караган биремнәр (50 балл).**

1. Г Г.Тукайның “Печән базары, яхуд яңа Кисекбаш” поэмасында яки “Идегәй” дастанында халык авыз иҗатына хас сыйфатлар кайсы якларда чагылыш таба дип уйлыйсыз? Фикерләрегезне дәлилләгез. **(15 балл).**

**(Образлар бирелешендә, сюжет төзелешендә һәм вакыйгаларда, сурәтләү чаралары һәм алымнарында).**

2. Дәрдемәнднең “Кораб” яки Г.Тукайның “Милли моңнар” шигырендә лирик геройга характеристика бирегез, аңа нинди сыйфатлар хас, ул нинди кичерешләр белән яши? **(15 балл)**

**(Лирик герой татар милләтенең киләчәге өчен борчыла, милләтне яратучы буларак ачыла, милләте белән горурлана һ.б.)**

3. М.Әмирнең “Агыйдел” әсәрендә елга яки Г.Ибраһимовның “Кызыл чәчәкләр” әсәрендә чәчәк образының мәгънәсен, әсәрдә башкарган функциясен билгеләп карагыз. **(15 балл)**

**(М.Әмирнең “Агыйдел” повестенда елга геройлар язмышындагы борылышларга метафора булып килә, алар турында алдан хәбәр итә, Г.Ибраһимовның “Кызыл чәчәкләр” әсәрендә чәчәкләр – әсәр геройлары, дуслар, соңыннан башланган хәрби хәрәкәтләргә мөнәсәбәтле ул аларны кызыл эпитеты белән атый)**

4. К.Тинчуринның “Җилкәнсезләр” яки Һ.Такташның “Мокамай” әсәренең жанрын билгеләп языгыз **(5 балл)**.

**(“Җилкәнсезләр” – комедия, “Мокамай” – шигырь)**

1. **Иҗади эш. (15 балл)**

1. 2016 нчы елда юбилее көтелгән берәр әдипкә 5 кызыклы сорау юллагыз.